Глава трета. ПЛАНИРАНЕ И ИЗГРАЖДАНЕ НА ЗЕЛЕНАТА СИСТЕМА. СПЕЦИАЛНИ ИЗИСКВАНИЯ ЗА ОПАЗВАНЕ НА ЗЕЛЕНАТА СИСТЕМА ПРИ СТРОИТЕЛСТВО И ПРИ ПОСТАВЯНЕ НА ПРЕМЕСТВАЕМИ ОБЕКТИ.

Чл. 6. (1) 6. (1) Планирането на зелената система се извършва с общ устройствен план (ОУП) и подробни устройствени планове (ПУП). (2) С ОУП на Община Мизия и правилата за прилагането му и с ПУП се определят територии, устройствени зони и самостоятелни терени за озеленяване, както и специфични правила и нормативи за тяхното устройство и застрояване. Чл. 7. (1) Заданията за изработване на ПУП на обществени зелени площи по чл.61 от ЗУТ се разглеждат и приемат от ОбЕСУТ и от постоянната комисия по устройство на територията при Общински свет - Мизия. (2) По решение на Общинския съвет или кмета на Общината могат да се разглеждат и приемат задания и за други видове зелени площи. (3) При разглеждане на заданията по ал.1 и ал.2, с оглед характера на обекта, кметът или председателят на Общинския съвет могат да изискат подробния устройствен план да бъде подложен на обществено обсъждане по реда на чл.121, ал.1 от ЗУТ. Чл. 8. Разрешаване на строителство и поставяне на обекти по чл.56 и чл.57 от ЗУТ в съществуващи паркове, градини и други зелени площи за широко обществено ползване по чл.61, ал.4 от ЗУТ се допуска само въз основа на влязъл в сила подробен устройствен план и на план-схемите към него. Чл. 9. Парковете и градините, обявени или декларирани за паметници на градинско- парковото изкуство или представляващи части от групови паметници на културата, се планират, устройват и опазват при спазване на Закона за паметниците на културата и музеите. Чл. 10. Новоизградените общински зелени площи се предават с гаранционен срок, в който изпълнителят е длъжен да отстрани допуснатите пропуски и да възстанови загиналата растителност. Гаранционния срок е равен на гаранционното поддържане, включено в договора по изпълнение на обекта, но не по-къс от 2 години. Чл. 11. При реконструиране на съществуващи жилищни комплекси, застрояването и урегулирането на нови поземлени имоти в тях за квартални паркове и градини се извършва по реда на чл.22 от ЗУТ и съобразно предвижданията на ПУП. Чл.12. В изградените паркове и зелени площи по чл.61, ал.4 от ЗУТ след обществено обсъждане се допуска застрояване само за:

- 1. мрежи и съоръжения на техническата инфраструктура;
- 2. поддържане на зелената система;
- 3. спортно-атракционни дейности и детски площадки;
- 4. обслужване на посетителите.

Чл. 13. (1) В изградените паркове и зелени площи по чл.61, ал.4 от ЗУТ не се допуска изграждане на огради, освен ако не е предвидено с ПУП за парка или градината, приет по реда на чл.62, ал.9 от ЗУТ. (2) В предвидените, но неизградени паркове и озеленени площи по чл.61, ал.4 от ЗУТ се допускат само леки огради при условията на чл.48, ал.2 от ЗУТ. Чл. 14. (1) В незастроените имоти, предвидени по ПУП за зелени площи по чл.61, ал.4 от ЗУТ, които не са реализирани, могат да се изграждат само временни обекти по чл.55 от ЗУТ, представляващи спортни и детски площадки, летни естради, атракциони, открити изложбени площи и други открити обекти, съвместими с парковите функции, които заемат до 10% от имотите. (2) За изграждането на тези обекти не се разрешава премахване на картотекираната или подлежаща на картотекиране дървесна растителност. (3) Не се разрешава в обектите по ал.1 изграждане на временни паркинги, автокъщи, автомивки, бензиностанции, газостанции и други обекти, неприсъщи на парковите функции. (4) Изключение от допустимите функции за временните обекти по ал.1 се допуска при използване на незастроени имоти, предвидени за зелени площи, само за производство на декоративна растителност. В този случай се разрешават всички видове временни постройки по чл.50, т.2 от ЗУТ. (5) Одобряването на инвестиционни проекти за строежите по ал.4 и въвеждането им в експлоатация се извършва само при условие, че отговарят на разрешената, съгласно издадената виза, функция за обслужване дейностите по производство на декоративна растителност. Чл.15 (1) (1) При разрешаване на временни и преместваеми обекти по чл. 55, 56 и 57 от ЗУТ в незастроените имоти, които не са определени по устройствен план за зелени площи, но в които има дървесна растителност, обектите се разполагат така, че да осигури определената с ПУП за имота минимална озеленена площ, при максимално опазване на растителността.

3